
	https://www.gov.si/drzavni-organi/upravne-enote/kamnik/

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13, 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 15/21 - ZDUOP, 28/21 - odl. US, 15/22 in 54/22 – ZUPŠ-1, 114/23, 136/23-ZIUZDS, 70/25 – ZUTD-I) in 4. točke 76. člena Zakona o javnih uslužbencih (Uradni list RS, št. 32/2025 -v nadaljevanju ZJU-1),


UPRAVNA ENOTA KAMNIK, Glavni trg 24, 1240 Kamnik, objavlja prosto delovno mesto za določen čas, povečan obseg dela 2 leti:
 

ADMINISTRATOR V v Sektorju za splošne zadeve, Oddelek za splošne zadeve Upravne enote Kamnik 

Kandidati, ki se bodo prijavili na prosto delovno mesto, morajo izpolnjevati naslednje pogoje:

· srednje tehniško in drugo strokovno izobraževanje/srednja strokovna izobrazba ali srednje splošno najmanj srednje tehniško in drugo strokovno izobraževanje/srednja strokovna izobrazba ali najmanj srednje splošno izobraževanje/srednja splošna izobrazba;  
· znanje uradnega (slovenskega) jezika. 

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Prednost pri izbiri bodo imeli kandidati z znanjem urejanja dokumentarnega gradiva.


Delovne naloge: 
· izvajanje tajniških nalog in vodenje evidenc za Sektor za splošne zadeve in Sektor za javni red in mir
· usmerjanje in informiranje strank ter posredovanje telefonskih klicev	
· izvajanje materialnega in finančnega poslovanja	
· urejanje, razvrščanje, klasifikacija in odprava dokumentarnega gradiva	
· opravljanje dejanj v zvezi z izdajanjem potrdil iz enostavnih evidenc	
· izdelovanje enostavnejših gradiv s strokovnega področja	
· izvajanje nalog pisarniškega poslovanja	
· oblikovanje in vodenje baz podatkov	
· opravljanje enostavnih upravnih opravil	

Prijava se odda na predpisanem OBRAZCU, ki je sestavni del javne objave in mora vsebovati:

1. izjavo kandidata o izpolnjevanju pogoja zahtevane izobrazbe, iz katere mora biti razvidna raven ter leto in ustanova, na kateri je bila izobrazba pridobljena,
2. izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo ravni izobrazbe, ki je bila zahtevana za to delovno mesto,
3. pisno izjavo, da za namen tega postopka dovoljuje Upravni enoti Kamnik pridobitev podatkov o izpolnjevanju pogojev za zasedbo delovnega mesta iz uradnih evidenc.
4. izjavo kandidata, da je seznanjen in dovoljuje, da bo Upravna enota Kamnik podatke, ki jih je kandidat navedel v prijavi za prosto delovno mesto, obdelovala za namen izvedbe javne objave

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Delodajalec ima ob upoštevanju zakonskih prepovedi pravico do proste odločitve, s katerim kandidatom, ki izpolnjuje pogoje za opravljanje dela, bo sklenila pogodbo o zaposlitvi (24. člen ZDR-1).
[bookmark: _Hlk154653189]
Z izbranim kandidatom bo sklenjeno delovno razmerje za določen čas, s polnim delovnim časom in 2-mesečnim poskusnim delom. Poskusno delo se lahko podaljša v primeru začasne odsotnosti z dela. 

Z izbranim kandidatom bo sklenjeno delovno razmerje za določen čas dveh (2) let, s polnim delovnim časom. Izbran kandidat bo delo opravljal v prostorih Upravne enote Kamnik, Glavni trg 24, 1240 Kamnik. 

Izbrani kandidat bo delo opravljal na delovnem mestu št. 119 administrator V, ki je uvrščeno v 5. plačni razred. Javni uslužbenec bo osnovno plačo prejemal po 7. plačnem razredu, ki na dan objave postopka znaša 1.510,69 € bruto, pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).

[bookmark: _Hlk221172682]Kandidati pošljejo elektronsko prijavo na priloženem obrazcu, na elektronski naslov ue.kamnik@gov.si z označbo »za prosto delovno mesto administrator V, številka 110-20/2025«, in sicer v roku treh dni (3) dni po objavi na osrednjem spletnem mestu državne uprave, portalu GOV.SI. Za prijavo se šteje elektronska oblika, poslana na elektronski naslov: ue.kamnik@gov.si, pri čemer veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena. Obveščanje v postopku poteka po elektronski poti na elektronski naslov kandidata, s katerega je poslal prijavo, ali ki ga je za namen obveščanja v postopku navedel v prijavi. Zadnji dan za prijavo je 18. 9. 2026.

[bookmark: _Hlk154651296]Obvestilo o končanem izbirnem postopku bo objavljeno na osrednjem spletnem mestu državne uprave, portalu GOV.SI. 

Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ki ga je za namen obveščanja v postopku navedel v prijavi.

Dodatne  informacije o delovnem  mestu  lahko  dobite vsak delovni dan na telefonski številki 01/8318 177 (Bernardka Koželj).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

